Elevene ved Kvadraturen Skolesenter i

Kristiansand fortsetter sin støtte til ARO senteret i Kenya.

**Elevene ved Kvadraturen Skolesenter i Kristiansand har bestemt at også årets Alternative Operasjon Dagsverk skal støtte arbeidet ved ARO senteret i Kenya. Uke 44 (f27.10-31.10) går Internasjonal Uke av stabelen på Kristiansandsskolen med 1200 elever. Torsdag 30.10 er selve aksjonsdagen. Da bytter elevene ut skoledagen med en arbeidsdag til støtte for barn og unge i Kisumu, Kenya.**

**Kvadraturen Skolesenter** i Kristiansands som har 1200 elever har gjennom flere år støttet ARC Kenyas arbeid i Kenya. Denne støtten har tidligere gått gjennom den Kristiansands baserte organisasjonen ARC Aid. ARC Aid gikk konkurs ved nyttår i 2013.

Bistandsorganisasjonen **JOIN good forces** fikk utfordringen av ARC Aids styre om å bli ny samarbeidspartner for ARC Kenya i Norge og tok tak i oppgaven.

Kvadraturen Skolesenter har tidligere tre sent elever ned til ARO senteret i Kenya. Der har elevene vært med på å installere solcellepaneler i samarbeid med Elkem og [Kisumu Polytechnic School](https://www.google.no/search?biw=1553&bih=1067&q=Kisumu+Polytechnic+School&spell=1&sa=X&ei=y3hPVMeaHuGpygOm_oGIAQ&ved=0CBkQvwUoAA). I tillegg har elevene bidratt med møbler, skolebøker og PCer til senterets bibliotek. Elevene støtter også ARC Kenyas arbeid med å bytte ut parafinlamper med solcellelamper, samt gi 130 foreldreløse barn skolegang, mat og medisinsk oppfølging.

Mandag denne uken gikk startskuddet for skolens Alternative Operasjon Dagsverk (AOD). Da ble samtlige elever orientert om årets aksjon av elevenes egne elevrepresentanter i AOD styret, elevrådet og JOINs kommunikasjonsleder.

Elevene skaffer seg selv jobb på selve aksjonsdagen. Flere bedrifter har ønsket elvene velkommen til å være hos dem og andre elever satser på at familie og naboer har arbeidsoppgaver for dem denne dagen. En arbeidsdag for elevene koster minimum 400 kroner. Dersom eleven av ulike årsaker ikke er i arbeid denne dagen møter disse opp til vanlig undervisning på skolen.

I tillegg til selve aksjonsdagen arrangerte elevene en egen temadag på skolen tirsdag 28.10. Da var mat fra ulike steder i verden menyen i skolen kantine. Det er elever fra skolens AT elevbedrift som stod ansvarlig for matlagingen.

Båndene er blitt sterke mellom Kvadraturen Skolesenter og ARC Kenya. At skolens elever velger å fortsette sin støtte viser et engasjement for barn og unge som har helt andre oppvekstsvilkår enn det de selv har. Det vil ikke bli sendt elever ned til Kenya dette skoleåret. Men Kvadraturen Skolesenter håper å ta opp igjen dette på et seinere tidspunkt.

**Dersom ytterligere informasjon ønskes ta kontakt med:**

Bjørn Erik Tobiassen   
Mob: 908 45 735    
E-mail: bjto8@vaf.no

*eller*

Marit Toppe Berg

Kommunikasjonsleder i JOIN good forces

Mob. 990 45 339

E-mail: marit@joingf.no

Elevene som er ledere av årets Alternative Operasjon Dagsverk er: Jijo Disasa (leder) og Lisa Nguyen (nestleder)